**KÚPNA ZMLUVA**

**uzatvorená v zmysle § 409 a nasl. Obchodného zákonníka**

**Kupujúci:**

Názov: **Dom pokojnej staroby n.o., Gbely**

Sídlo: Gbely, Prof. Čárskeho 291/14, PSČ 908 45

Zástupca: Ing. Petra Krbicová, riaditeľka

IČO: 36 084 514

DIČ: 20 21 940 998

Bankové spojenie: Slovenská sporiteľňa, a.s.

Číslo účtu: SK60 0900 0000 0002 5095 7323

Zapísaná: Register neziskových organizácií poskytujúci všeobecne prospešné

 služby vedený Okresným úradom Trnava, číslo VVS/NO-44/2004

 (ďalej len „objednávateľ“)

a

**Predávajúci:**

Názov: .................................................................

Sídlo: .................................................................

Zástupca: .................................................................

IČO: .................................................................

DIČ: .................................................................

IČ DPH: .................................................................

Bankové spojenie: .................................................................

Číslo účtu: .................................................................

Zapísaný: v .................................... registri .....................................

 číslo ......................

 (ďalej len „dodávateľ“)

**Článok I**

**Predmet zmluvy**

1. Predmetom tejto zmluvy je ponuka predávajúceho (uchádzača) zo dňa ............... na dodanie tovaru pre predmet obstarávania „**Prevádzkové stroje a prístroje – časť č.1 priemyselná automatická práčka“.**
2. Predmetom tejto zmluvy je dodávka tovaru v zmysle výzvy na predloženie ponuky zo dňa 21.7.2020. Kupujúci ako verejný obstarávateľ použil na obstaranie predmetu tejto zmluvy postup verejného obstarávania - § 117 zákazka s nízkou hodnotou podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
3. Predávajúci sa zaväzuje dodať predmet zmluvy v súlade s požadovanými technickými, kvalitatívnymi a ostatnými podmienkami a charakteristikami tovaru podľa opisu predmetu zákazky uvedenými vo výzve.
4. Technická špecifikácia a jednotkové ceny k predmetu zmluvy sú uvedené v prílohe č. 1 tejto zmluvy a ktoré boli predložené v cenovej ponuke.
5. Predávajúci sa zaväzuje uskutočniť všetku potrebnú inštaláciu tovaru a zaškolenie osôb určených kupujúcim k používaniu tovaru.

**Článok II**

**Miesto a termín dodania**

1. Miesto dodania:

Prvý kus pračky: Druhý kus pračky:

Dom pokojnej staroby n.o., Gbely Dom pokojnej staroby n.o., Gbely

Prof. Čárskeho 291/14 Hudecova 1471/45

908 45 Gbely 908 45 Gbely

práčovňa na prízemí práčovňa na prízemí

1. Termín dodania**: 8 týždňov od účinnosti tejto zmluvy** (článok č. VII bod.5 tejto zmluvy)

**Článok III**

**Cena za dodaný tovar, fakturácia**

1. Cena za realizáciu predmetu zmluvy je stanovená dohodou zmluvných strán v zmysle zákona č. 18/1996 Zb. o cenách, je pevná a nemenná.
2. Na základe dohody zmluvných strán bola kúpna cena stanovená na sumu vo výške:

**Cena predmetu zmluvy bez DPH v Eur** ...................

**DPH 20% v Eur** ...................

**Cena predmetu zmluvy celkom s DPH v Eur** ....................

1. Cena za dodaný tovar je konečná a nemenná a zahŕňa všetky náklady predávajúceho spojené s dopravou, montážou a zaškolením.
2. Predávajúci sa nemôže odvolávať na svoje chyby, opomenutia a omyly, alebo akúkoľvek príčinu za účelom žiadania zvýšenia ceny.
3. Takto stanovená kúpna cena sa aplikuje počas celej doby trvania tejto zmluvy. Meniť alebo doplňovať text tejto zmluvy je možné len formou písomných dodatkov. Kupujúci je povinný takýto dodatok zaslať pred podpisom oboma zmluvnými stranami, riadiacemu orgánu na kontrolu. Dodatok môže byť podpísaný oprávnenými zástupcami oboch zmluvných strán až po vypracovaní správy z kontroly a konštatovaním súhlasu s podpísaním tohto dodatku.
4. Splatnosť faktúry je 30 dní odo dňa doručenia faktúry kupujúcemu. Faktúra musí spĺňať všetky náležitosti účtovného dokladu v zmysle § 10 zákona č. 431/2002 Z. z. o účtovníctve a náležitosti dokladu podľa ustanovenia § 71 zákona č. 222/2004 Z. z. o DPH v znení neskorších predpisov.
5. Faktúra bude obsahovať
	* + - 1. predmet fakturácie: *„Prevádzkové stroje a prístroje – časť č. 1 priemyselná automatická práčka“*
				2. názov projektu: *.............................*
				3. kód projektu: *..............................*
6. Neoddeliteľnou prílohou faktúry bude:
7. dodací list na ktorom budú okrem náležitosti podľa bodu 7 tohto článku uvedené
* identifikačné údaje kupujúceho,
* všetky výrobné čísla dodávaných tovarov,
1. preberací protokol potvrdený kupujúcim a predávajúcim (na preberacom protokole budú taktiež náležitosti podľa bodu 7 tohto článku).
2. Faktúra vrátane príloh podľa bodu 8 tohto článku bude predložená v štyroch origináloch osobne alebo poštou.
3. V prípade námietok kupujúceho voči správnosti vystavenej faktúry, ak nebude obsahovať všetky náležitosti podľa bodu 6, 7 a 8 tohto článku, má kupujúci právo takúto faktúru vrátiť predávajúcemu s vytknutím jej nesprávnosti. Lehota povinnosti úhrady faktúry sa predlžuje o dobu opätovného doručenia opravenej faktúry. Ak sa kupujúci rozhodne faktúru vrátiť, toto musí urobiť do 10 dní od obdržania faktúry.
4. Nakoľko je kúpa tovaru financovaná zo zdrojov Európskej únie, Integrovaný regionálny operačný program (IROP), kód výzvy: IROP-CLLD-T0003-512-004, je predávajúci povinný strpieť obdobie kontroly účtovných dokladov riadiacim orgánom.
5. V prípade reklamácie vád dodávky tovaru až do vyriešenia reklamácie pre zmluvné strany záväzným spôsobom (právoplatné ukončenie reklamačného konania) kupujúci nie je v omeškaní s úhradou kúpnej ceny za reklamovanú dodávku tovaru alebo akúkoľvek jej časť.

**Článok IV**

**Odovzdanie a prevzatie predmetu zmluvy, záručné podmienky**

1. Predávajúci sa zaväzuje dodať predmet zmluvy v pracovných dňoch v čase 07:00 – 13:00 hod. na prevádzku a v lehote podľa článku II bodu 2 tejto zmluvy.
2. Predávajúci splní svoj záväzok po dodaní, namontovaní a zaškolení zamestnanca práčovne.
3. O prebratí predmetu zákazky bude spísaný „preberací protokol“.
4. Predávajúci pri dodávke doručí záručný list, návod na používanie v slovenskom alebo českom jazyku, vyhlásenie o zhode.
5. Na dodaný predmet zmluvy platí záruka 24 mesiacov od dodania.
6. Predávajúci zabezpečí záručný servis do 5 dní od nahlásenia poruchy. Kupujúci nahlási poruchu telefonicky, e-mailom alebo poštou na adresu predávajúceho.

**Článok V**

**Spory, neplnenie a ich riešenie**

1. Závažnejšie neplnenia zo strany predávajúceho majú za následok zadržanie a odloženie platieb.
2. Predávajúci bude mať sedem kalendárnych dní na to, aby oznámil doporučeným listom kupujúcemu prípadnú nezhodu vo veci, pričom je jeho povinnosťou dokázať svoje stanovisko. Nezhoda nemá vplyv na plnenie zmluvy do doby jej vyriešenia, t.j. že zmluva platí v celom rozsahu.
3. Nezhody rozhoduje nezávislý spoločne dohodnutý expert alebo súd. Dohodnutého experta navrhnú každou zmluvnou stranou oprávnení zástupcovia oboch zmluvných strán.

**Článok VI**

**Zánik zmluvy**

1. V prípade, že kupujúci potom, čo bude v omeškaní s platením kúpnej ceny, túto nezaplatí ani na písomnú výzvu predávajúceho, predávajúci bude oprávnený od tejto zmluvy odstúpiť.
2. Kupujúci môže odstúpiť od zmluvy s predávajúcim:
3. v prípade omeškania predávajúceho s riadnym dodaním tovaru alebo jeho časti po dobu dlhšiu ako 30 dní,
4. keď sa situácia dodávateľa pozmení do takej miery, že technické alebo finančné záruky, ktoré ponúka, nie sú zlučiteľné s povahou a dôležitosťou dodávok jemu zverených,
5. z dôvodu porušenia podmienok a podkladov súťaže dodávateľom alebo jeho subdodávateľom,
6. bez udania iného dôvodu v nadväznosti na doručenie rozhodnutia o neposkytnutí nenávratného finančného príspevku v rámci výzvy IROP-CLLD-T003-512-004.
7. Predávajúcemu v týchto prípadoch nevzniká nárok na náhradu škody.

**Článok VII**

**Záverečné ustanovenia**

1. Právne vzťahy neupravené touto zmluvou sa riadia ustanoveniami Obchodného zákonníka č. 513/1991 Zb. v znení neskorších predpisov a v jeho rámci ustanoveniami Občianskeho zákonníka č. 40/1964 Zb. v znení neskorších predpisov a súvisiacimi predpismi.
2. Neoddeliteľnú súčasť zmluvy tvorí príloha č. 1.
3. Vzhľadom na skutočnosť, že dodanie tovaru podľa tejto zmluvy je financované aj z prostriedkov Európskej únie, ktoré sú Kupujúcemu poskytnuté podľa Zmluvy o poskytnutí nenávratného finančného príspevku (ďalej len ako „Zmluva o NFP“), zmluvné strany sa dohodli, že predávajúci je povinný strpieť výkon kontroly/auditu/overovania súvisiaceho s dodávaným tovarom a to kedykoľvek počas trvania platnosti a účinnosti Zmluvy o NFP na to oprávnenými osobami a záväzok poskytnúť týmto osobám všetku potrebnú súčinnosť. Porušenie tejto povinnosti predávajúceho je podstatným porušením zmluvy, ktoré oprávňuje kupujúceho od zmluvy odstúpiť. Oprávnené osoby na výkon kontroly/auditu sú najmä:
4. Ministerstvo pôdohospodárstva a rozvoja vidieka SR a ním poverené osoby,
5. Ministerstvo financií SR a ním poverené osoby,
6. Úrad vládneho auditu,
7. Protimonopolný úrad SR,
8. Kontrolné orgány Európskej únie,
9. Výbor pre vnútorný audit a vládny audit,
10. Najvyšší kontrolný úrad SR,
11. Splnomocnení zástupcovia Európskej Komisie a Európskeho dvora audítorov.
12. Predávajúci a kupujúci sa dohodli a zaväzujú, že bezodkladne príjmu opatrenia na nápravu nedostatkov, zistených kontrolou/auditom/overovaním a to v lehote stanovenej kupujúcim.
13. Zmluva nadobúda platnosť podpísaním tejto zmluvy oboma zmluvnými stranami. Účinnosť nadobudne po splnení súčasne dvoch odkladacích podmienok účinnosti, ktoré spočívajú v tom, že:
14. dôjde k uzavretiu platnej a účinnej zmluvy o poskytnutí nenávratného finančného príspevku na základe žiadosti o poskytnutie nenávratného finančného príspevku v rámci výzvy IROP-CLLD-T003-512-004,
15. a zároveň dôjde naplneniu povinnosti v zmysle § 47a ods. 1 Občianskeho zákonníka, teda účinnosť táto zmluva nadobudne dňom nasledujúcim po dni jej zverejnenia na internetovej stránke [www.dpsgbely.sk](http://www.dpsgbely.sk).
16. Kupujúci oznámi predávajúcemu nadobudnutie účinnosti tejto zmluvy písomne.
17. Zmluva je vyhotovená v šiestich vyhotoveniach, z toho štyri pre kupujúceho a dva pre predávajúceho.
18. Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú.

V ............................ dňa ...................... V Gbeloch dňa ......................................

za dodávateľa: za objednávateľa:

....................................................... ......................................................

 Ing. Petra Krbicová

 riaditeľka